Tajna operacija
Prikrivena operacija ili tajne operacije (na engleskom jeziku Covert Operation) označava tajne političke i vojne aktivnosti koje provodi tajna služba zemlje nalogodavca. Koriste se u situacijama u kojima otvoreni pristup ne bi doveo do postizanja cilja u poželjnoj mjeri.

Općenito  
Prikrivene operacije su usmjerene uglavnom protiv države ili regije. Može se odnositi i na ciljeve u vlastitoj zemlji. Razlozi za odabir prikrivenih operacija su primjerice ako ciljevi ili metode djelovanja stoje u suprotnosti s postojećem zakonima, međunarodnim pravom ili je poželjno prikrivanje od medija.

Glavna razlika s klasičnom špijunažom je, da nije glavni cilj dobivanje informacija nego je fokusirana aktivna manipulacija. Prikrivene operacije su instrument za unaprjeđenje interesa moćnih država koje imaju dovoljno velik financijski potencijal. Ovo se odražava često u dramatičnim posljedicama za pučanstvo pogođene zemlje ili regije.

Karakteristike 
Tipično za prikrivene operacije su financijska ili logistička podrška poželjnog političkog pokreta, određenih medija ili skupina u državi da bi provodile ciljeve nalogodavca u državi. Može se raditi o legalnim utjecajima (primjerice kroz potporu opozicijskih skupina ili nevladinih organizacija) 
do klevete ili širenja dezinformacija i potpore paravojnih ili terorističkih skupina te potpaljivanje stretegije napetosti.

Postoji mnogo poznatih slučajeva u kojima su osnovani politički pokreti i stranake, sindikati, radijske stanice i izdavačke kuce koje su osnovale strane obavještajne službe, ili financirane uglavnom od strane nalogodavca kako bi na taj način imali utjecaj na određenu zemlju.

Pravni aspekti i poljedice  
Tajne operacije u miru označavaju izravni utjecaj vlade nalogodavca (zaobilazeći suverenitet države) na unutarnju politiku pogođene drzave. Metode koje se koriste, često uključuju metode koje krše zakone pogođene države, kao i međunarodno pravo. Zato je potrebna tajnost pri provedbi akcija. Ukoliko dode do otkrivanja prikrivene operacije, to može dovesti u nekim slučajevima i do ozbiljnih diplomatskih ili međunarodnih kriza.

Primjeri

Jugoslavija 
operacije Labrador i Opera su bile akcije koje su kontraobavještajne službe JNA (KOS) od 19.8. 1991. provodile u početnoj fazi rata u Hrvatskoj u Zagrebu, postavljanjem bombi na židovskom groblju u Mirogoju kako bi Tuđmanovu vlast pokušali prikazati kao antisemitsku i ustaško-fašističku.

SAD 
 COINTELPRO, tajna operacija koju je od 1955. do 1971. provodio FBI protiv radikalnih, pretežno ljevičarskih, organizacija u SAD
 svrgavanje iranskog premijera Mohammada Mossadegha 1953.
 svrgavanje gvatemalskog predsjednika Jacoba Arbenza Guzmána  1954.
 likvidiranje Che Guevareu Boliviji 1967.
 operacije u Čileu za svrgavanje Allendove vlasti.
 operacija Ciklon: tajna pomoć antikomunističkim pobunjenicima u afgansko-sovjetskom ratu

Francuska 
 Potapanje Greenpeaceovog broda Rainbow Warrior s pogibljem jednog člana posade 1985. eksplozivnom napravom u Novom Zelandu. Greenpeace je u to vrijeme provodio intenzivnu kampanju protiv francuskih testiranja nuklearnog naoružanja na južnopacifičkom atolu Mururoau.

SSSR 
 1940. izvršio atentat na Lava Trockog, sovjetskog disidenta u Meksiku.
 1979. pokrenuo operaciju Oluju-333 u Afganistanu, kojom je svrgnuo predsjednika Hafizulaha Amina i postavio prosovjetskog predsjednika Babraka Karmala.

Latinska Amerika 
 Operacija Kondor, zajednička operacija tajnih službi Čilea, Argentine i drugih latinoameričkih zemalja sa desničarskim vojnim diktaturama na vlasti, čiji je cilj bila likvidacija ljevičara, demokratskih aktivista i opozicionara u inozemstva

Izrael 
 Operacija Božji gnjev, likvidacija palestinskih aktivista i militanata koje se držalo odgovornim za Minhenski masakr

Italija/NATO 
 Operacija Gladio, mreža tajnih paravojnih formacija osnovanih za djelovanje pod eventualnom sovjetskom okupacijom, kasnije optuživana za zloupotrebe u kriminalne i unutrašnjopolitičke svrhe

Literatura 
 Christopher Andrew, Wassili Mitrochin: The KGB in Europe and the West. The Mitrokhin Archive. Penguin Books, Juli 2000, 
 William Fowler: SAS Behind Enemy Lines: Covert Operations 1941-91. HarperCollins, Mai 2005, 
 Christof Mauch, Jeremiah Riemer: The Shadow War Against Hitler: The Covert Operations of America's Wartime Secret Intelligence Service. Columbia University Press, Juni 2005, 
 J. Patrice McSherry: Predatory States: Operation Condor and Covert War in Latin America. Rowman & Littlefield Publishers, Juni 2005,

Vanjske poveznice 
 Covert Action  - Online-Izdanje renomiranog časopisa o aktivnostima tajnih službi
 Jane's Intelligence Weekly 
 International Relation and Security Network

Obavještajne službe